সমান্তর প্রগমন
যদি নির্দিষ্ট বা অনির্দিষ্ট সংখ্যক সংখ্যা নিয়ে গঠিত কোন অনুক্রমের যেকোন দুটি ধারাবাহিক পদের অন্তর সর্বদা একটি ধ্রুব সংখ্যা হয় তবে এই অনুক্রমকে সমান্তর প্রগমন বা সমান্তর প্রগতি বলা হয়। উদাহরণস্বরূপ, ৫, ১০, ১৫, ২০, ২৫, ৩০, . . . অনুক্রমটি একটি সমান্তর প্রগমন যার সাধারণ অন্তর হল ৫। সাধারণ অন্তর হল সমান্তর প্রগমনের ধারাবাহিক দুটি পদের বিয়োগফল। যদি সমান্তর প্রগমনের প্রথম পদ a 1 {\displaystyle a_{1}} এবং পর পর দুটি পদপর বিয়োগফল তথা সাধারণ অন্তর d {\displaystyle d} হয় তবে প্রগমনটির n-তম পদ a n {\displaystyle a_{n}} কে নিম্নোক্তরূপে লেখা যায়:—   a n = a 1 + ( n − 1 ) d {\displaystyle \ a_{n}=a_{1}+(n-1)d} সাধারণভাবে লিখে পাই—   a n = a m + ( n − m ) d {\displaystyle \ a_{n}=a_{m}+(n-m)d} কোন সমান্তর প্রগমনের একটি নির্দিষ্ট (সসীম) অংশকে সসীম সমান্তর প্রগমন বলা হয়। কখনো কখনো একে শুধু সমান্তর প্রগমনও বলা হয়ে থাকে। আর একটি সসীম সমান্তর প্রগমনের সমষ্টিকে বলা হয় সমান্তর ধারা।